b'\n_START_ARTICLE_\nFr\xc3\xa9d\xc3\xa9ric Dumas\n_START_PARAGRAPH_\nFr\xc3\xa9d\xc3\xa9ric Dumas (14. tammikuuta 1913 Albi, Ranska \xe2\x80\x93 26. hein\xc3\xa4kuuta 1991 Toulon, Ranska) oli ranskalainen sukeltaja, joka Jacques-Yves Cousteaun ja Philippe Tailliez\xe2\x80\x99n kanssa oli laitesukelluksen pioneereja. Dumas oli mukana monilla Cousteaun my\xc3\xb6hemmill\xc3\xa4 tutkimusmatkoilla._NEWLINE_Dumas tapasi Cousteaun ja Tailliez\xe2\x80\x99n Toulonissa 1930-luvulla. Dumas oli vedenalainen kalastaja. Tapaamisensa j\xc3\xa4lkeen kolmikko alkoi tutkia sukellukseen vaikuttavia tekij\xc3\xb6it\xc3\xa4. Cousteaun kuvasi ensimm\xc3\xa4iseen elokuvaansa Par dix-huit m\xc3\xa8tres de fondiin (\xe2\x80\x9dKahdeksantoista metrin syvyydess\xc3\xa4\xe2\x80\x9d) Dumas\xe2\x80\x99ta pyydyst\xc3\xa4m\xc3\xa4ss\xc3\xa4 keih\xc3\xa4\xc3\xa4ll\xc3\xa4 kalaa._NEWLINE_Dumas kuului vuodet 1945\xe2\x80\x931965 siviilij\xc3\xa4senen\xc3\xa4 Cousteaun ja Tailliez\xe2\x80\x99n perustamaan Ranskan merivoimien vedenalaiseen tutkimusryhm\xc3\xa4\xc3\xa4n, joka raivasi miinoja toisen maailmansodan j\xc3\xa4lkeen. J\xc3\xa4\xc3\xa4ty\xc3\xa4\xc3\xa4n el\xc3\xa4kkeelle laivaston ryhm\xc3\xa4st\xc3\xa4 Dumas keskittyi vedenalaiseen arkeologiaan.'